สวัสดีค่ะ ประจำเดือนมาไม่ปกติ น้ำหนักมากขึ้น เคยกินยาคุมแล้วมาปกติหยุดกินก็ไม่มาค่ะ ตอนนี้จะกลับไปกินยาคุมและควบคุมน้ำหนักค่ะแต่มีข้อสงสัย รบกวนคุณหน่อยค่ะ 1.ถ้ากินยาคุมแล้วจะหยุดกินได้ช่วงไหนคะ ต้องกินนานแค่ไหน กลัวหยุดกินแล้วประจำเดือนจะไม่มาอีก 2.อยากมีลูกด้วยค่ะ ต้องกินยากระตุ้นไข่ตกหรือยาปรับฮอร์โมนไหมคะ แล้วถ้าต้องกินยาสามารถหาซื้อได้เองหรือต้องพบและซื้อที่โรงพยาบาลคะ
สวัสดีค่ะ การมีประจำเดือนมาไม่ปกติ ต้องแก้ไขด้วยการกินยาคุมนั้น อาจจะมีสาเหตุที่เป็นไปได้เช่น ถุงน้ำหลายใบในรังไข่ฮอร์โมนจากรังไข่ไม่สมดุล มีพังผืดมดลูก เนื้องอกมดลูกหรือปากมดลูก โรคไทรอยด์หรือต่อมใต้สมองทำงานผิดปกติ น้ำหนักตัวที่มากหรือน้อยผิดปกติ เป็นต้น ซึ่งควรหาสาเหตุและแก้ไขตามสาเหตุนั้นๆ เพื่อให้สามารถกลับมามีบุตรได้เช่นถ้ามีถุงน้ำหลายใบในรังไข่ ต้องการมีบุตร อาจจะมีการฉีดยาเพื่อกระตุ้นการตกไข่ร่วมไปด้วยได้ ไม่ควรซื้อยาปรับฮอร์โมนใดๆมาใช้เอง เนื่องจากยังไม่ทราบสาเหตุที่แน่ชัด และการรักษาที่ไม่ตรงสาเหตุ อาจทำให้อาการแย่ลง การใช้ยาจะนานมากน้อยแค่ไหนขึ้นกับสาเหตุ และการตอบสนองของร่างกายต่อยาควรไปพบแพทย์ อาจเป็นแพทย์ด้านสูตินรีเวชโดยตรง เพื่อประเมินเพิ่มเติม ควรใช้ยาภายใต้การดูแลของแพทย์ และแจ้งความจำนงกับแพทย์ว่าต้องการมีบุตร เพราะแนวทางการรักษาจะต่างกันค่ะ